"PowerFood Chef" Mgr. Dušan Plichta & Wellness Team Vlado a Tina Zlatošovci

Najzdravšie Powerfood koláče ku káve

2014

Autorské práva

Eknihu Najzdravšie Powerfood koláče ku káve napísali © "PowerFood Chef" Mgr. Dušan Plichta & Wellness Team Vlado a Tina Zlatošovci, MMXIV; Ilustrácie: GoodFon.com a iné zdroje; Zlatoš Family Rulez; Vydavateľ elektronickej knihy: © Elist; Eknihu zostavil: Tibor Repček.

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

ISBN: 978-80-89646-82-1

O autoroch

Powerfood Chef Dušan Plichta

je profesionálnym poradcom, dobrodruhom a nadšencom, ktorý spája gastronómiu so skutočne zdravou výživou. Ako bývalý tanečník Lúčnice, triatlonista a expert na tradičné jedlá svetových kuchýň, rozbieha unikátny projekt Powerfood Chef, pričom ponúka inovatívny, niekedy možno kontroverzný gurmánsky prístup k výživovému poradenstvu. Dušanovou víziou je ukázať ľuďom široké možnosti plnohodnotnej a kvalitnej výživy, ktorá môže byť zároveň potešením nie len pre telo, ale aj pre dušu. Navyše sa Dušan výživa v bádaní a aplikácii najnovších poznatkov z vedy a výskumu, ktoré prepája s konkrétnymi gastronomickými skúsenosťami, ktoré získal cestovaním po svete. Vo svojom voľnom čase sa venuje fajnšmerkerskej talianskej káve a realizuje edukačno- degustačné workshopy pre firmy, ale aj skupiny jednotlivcov. Týmto spôsobom prináša svojim zákazníkom zdravú a lahodnú kávu, ktorá je len ďalším odrazom jeho prístupu ku kvalite. V neposlednom rade je tu jeho špeci značka "Spanish Chef", kde realizuje zaujímavé kurzy, teambuildingy a oslavy so zážitkovým varením originálnych jedál latinskej kuchyne.

www.dusanplichta.com
e-mail: dusanplichta@gmail.com
mobil: +421 903 564 135

Dušan Plichta - BioSignature konzultant, lektor varenia a expert na zdravú kávu

„Mojím poslaním je inšpirovať ľudí, aby zobrali zodpovednosť za svoje zdravie a životnú energiu do vlastných rúk. Verím, že neustálym vzdelávaním, experimentovaním a správnym kritickým myslením sa každý z nás môže dopracovať k skutočnej pravde vplyvu stravy na organizmus a optimalizovať svoju životosprávu pre efektívne dosahovanie stanovených cieľov.“

Prečo spájať gastronómiu a zdravý životný štýl?

Už od malička ma to ťahalo do kuchyne, kde som často majstroval a skúšal rôzne inovačné kombinácie, ktorými ma inšpiroval najmä Jamie Oliver. Práve po zhliadnutí jeho slávnej prednášky na TED Talks som sa definitívne rozhodol, že svoj chcem svoj talent využiť a vzdelávať sa v rámci gastronómie a skutočne zdravej výživy. Veľmi ma teší , že už aj na Slovensku stretávam čoraz viacej nadšencov originálnych kuchýň vybraných štátov. Ľudia viac cestujú a prichádzajú na to, že jedlá ktoré si môžeme v súčasnosti pripraviť, môžu byť skutočne potešením nielen pre chuťové poháriky, ale najmä pre bunky celého tela, ktoré potrebujeme optimálne vyživovať, aby sme dokázali zvládnuť nástrahy súčasnej rýchlej doby.

Ako som sa dostal k Powerfood Chef?

Moja cesta sa začala v Lúčnici, kde som strávil úžasných 5 rokov a podarilo sa mi precestovať skoro polovicu sveta. Samozrejme, že trochu preháňam s polovicou sveta, v podstate však ide o to, že som spoznal mnohé svetové kuchyne, národné špeciality a skúšal rôzne výživové prístupy v zmysle optimalizácie mojej výživy pre schopnosť hravo zvládnuť náročné vystúpenia. Po skončení môjho pôsobenia v Lúčnici som sa rozhodol vyskúšať život v zahraničí a spolu s priateľkou sme podnikli dobrodružnú cestu do Melbourne, jedného z gastronomických centier sveta, kde sme strávili viac než rok života. Melbourne ma očarilo svojou atmosférou a unikátnym prepojením gastronómie a aktívneho športového života. Práve tam mi začala vŕtať v hlave myšlienka, ako by sme aj na Slovensku mohli prepojiť gastronómiu so zdravým životným štýlom. A tak vznikla idea Powerfood Chef.

Prečo práve označenie Powerfood Chef?

Po návrate z Austrálie som sa viac ako pol roka intenzívne venoval triatlonu, pri ktorom som spoznal význam niektorých skvelých potravín, ktoré hoci aj v malom množstve môžu mať výrazne pozitívny vplyv na výkon a hlavne kvalitnú regeneráciu. Zároveň som sa dostal k vedeniu kurzov varenia v Chefparade, kde som aj vďaka priamemu kontaktu so zákazníkmi zistil, že v jedle už nehľadáme len chuť, ale najmä posilnenie a energiu. Samozrejme, netrvalo dlho, kým som v rámci štúdia naďabil na úžasný blog majstra Vlada Zlatoša, ktorý sa hneď stal mojím vzorom a som veľmi rád, že s ním môžem v súčasnosti spolupracovať na spoločných projektoch. Verím, že tak postupne rozšírime povedomie o skutočne zdravej výžive a zlepšíme zdravotný stav a výkonnosť najmä u mladých a nastupujúcej generácie.

Aká je moja filozofia optimálnej výživy a systém zmeny návykov?

Mojím cieľom je pozitívne meniť nevhodné stravovacie návyky u ľudí a ukázať im cestu, že aj zdravé jedlo môže byť chutné, ba priam delikátne. Myslím si, že pozitívna motivácia je oveľa vhodnejšia ako zákazy a striktné pravidlá. Často je dôležitejšie zmeniť fókus, odstrániť negatívne spúšťače a zvýšiť objem aktívneho pohybu počas dňa čo i len o 30 minút. Nemenej dôležité je vzdelávať ľudí, aby spoznali najvhodnejšie ingrediencie „powerfoods“ a malými cielenými krokmi dosiahli veľké zmeny ako je napríklad redukcia váhy, nárast svalovej hmoty, či výrazné posilnenie imunity. Pri tvorbe môjho systémového konceptu ma v prvom rade inšpiroval Tim Ferriss a jeho 4 Hour Body, v ktorom dokázal jednoducho sumarizovať najdôležitejšie princípy pre dlhodobú kontrolu váhy a zrýchlené zvyšovanie výkonu. Spustil tak moje nikdy nekončiace štúdium aktuálneho výskumu v oblasti zdravia a wellness, spojené s experimentovaním na vlastnej koži.

Ktorý zo súčasných prístupov k výžive považujem za najdôležitejší?

Vďaka neustálemu vzdelávaniu, a spájaniu sa s TOP odborníkmi u nás doma, ale najmä v zahraničí sa mi už podarilo preniknúť pod povrch všeobecných odporúčaní a začal som sa pozerať na náš organizmus ako na komplexný systém. Tento systém síce funguje na spoločných pravidlách, avšak u každého môžeme nájsť špecifické vplyvy ako sú gény, návyky, spôsob života, intolerancie, ktoré výrazne ovplyvňujú naše fungovanie. Pri riešení takýchto problémov mi pomáha práve metóda Biosignature [1], [2], pri ktorej na základe inovatívnej diagnostiky vieme veľmi efektívne prispôsobiť, vyladiť životosprávu a eliminovať nedostatky vitamínov, minerálov a stopových prvkov, ktoré nám veľmi chýbajú. Čím ďalej, tým viac to vyzerá tak, že tajomstvo je ukryté v manažmente našich hormónov.

V čom sú recepty Powerfood Chefa výnimočné?

Zdravá strava a excelentná gastronómia vraj nejdú dokopy. Aspoň taký názor vo všeobecnosti panuje v našej spoločnosti. Rozhodol som sa spochybniť túto paradigmu a vyprovokovať všetkých dobrodruhov do spoznania svetových kuchýň.

Pri mojich kurzoch a konzultáciách sa sústreďujem na TOP jedlá svetových kuchýň, ktoré keď sú pripravené správnymi technikami, môžu mať maximálny efekt na vaše zdravie a vitalitu. Dozviete sa aj o rôznych špeciálnych vylepšeniach vašich súčasných receptov a potrebnej zmeny kompozície taniera. Pre Váš budúci život získate výskumom overené informácie, o ktoré sa budete môcť kedykoľvek oprieť a vždy si tak zabezpečiť optimálnu formu a perfektné zdravie.

Pozývam Vás teda do inšpiratívneho objavovania známych i neznámych jedál svetovej kuchyne. Na tejto ceste, vedúcej k zdravým a lahodným gastronomickým špecialitám svetovej kuchyne, Vám želám všetkým „Buenos Aires“, teda dobrý vietor do plachiet.

PaedDr. Vlado Zlatoš, PhD. a Mgr. Tina Zlatoš Turnerová

sú experti na optimálnu výživu a extrémnu kondíciu. Sami ako športovci neustále experimentujú a tvoria funkčné návody, ako sa stať lepšou verziou samého seba. Veľmi dobre vedia, že v život je zmena, ale napredovanie často nebýva súčasťou tejto zmeny (stagnácia). Preto vo svojom voľnom čase píšu jeden z najvýživnejších blogov na Slovenskom internete (ako hobby). Prevádzkujú dva vlastné internetové obchody [1], [2] a pracujú na vlastných projektoch a produktoch, ktoré ľuďom pomáhajú dosahovať vytúžené výsledky rýchlejšie ako kedykoľvek predtým. Spoločne podporujú ľudí v tom, aby sa sami stali silnými a čestnými lídrami, nie chorými a tučnými ovcami. Veria, že svojím úsilím prinášajú medzi ľudí hodnoty, ktoré zlepšujú ich život a svoju prácu zastrešujú aj vlastnou značkou, ktorá sa časom stane symbolom hodnôt a filozofie, ktorú zastávajú.

Zistite viac informácií o našej práci

Kto sme? O čom píšeme?Prečo píšeme blog?Prečo odoberať náš newsletter?Poznáte náš príbeh?Čo prehlasujeme o poskytovaných informáciách?Ako nás kontaktovať?Viete, čím všetkým sa zaoberáme? Poznáte naše YouTube kanály [Vlado], [Tina]? Viete, aké vlastné produkty poskytujeme?Viete, aké športové doplnky predávame?Poznáte možnosti spolupráce s nami?Stiahli ste si niektoré naše mini publikácie?Už ste absolvovali náš bezplatný test životosprávy?Poznáte našu značku a jej hodnoty?

Úvod

Máte úplnú pravdu. Bez koláčov sa predsa dá žiť. Ale ak čítate tieto riadky, je nám všetkým jasné, že k sladkým jedlám máte veľmi blízky vzťah. Zdá sa, že väčšina našich stravovacích návykov sa dá ovládať pevnou vôľou. Lenže existujú aj situácie, kedy nie vždy vieme svoje správanie ovládať vôľovými vlastnosťami a na zlepšenie nálady používame rôzne "zbrane", akými sú koláče, dezerty, zákusky a iné sladkosti.

Prečo sme ale ochotní vymeniť krátkodobý pôžitok za dlhodobé problémy, keď vieme, že sladké jedlá v našom tele spôsobujú metabolické peklo? Odpoveď vás možno zarazí, ale intuitívne ju určite chápete. Sladké potraviny stimulujú náš mozog a na krátku chvíľu nám spôsobujú zlepšenie nálady, pocit uvoľnenia, pocit radosti, šťastia i pohody. Tieto potraviny nie sú samé o sebe návykové, zato potreba zlepšovať si svoju náladu je extrémne návyková u každého z nás.

Záleží len na našej voľbe, aké prostriedky používame na to, aby sme sa cítili lepšie. Čím nižšiu priemernú náladu máme cez deň (alebo vo všeobecnosti), tým viac závislostí máme, tým viac im prepadáme a tým viac potrebujeme vonkajšie podnety, aby sa naša nálada neustále zlepšovala. Medzi takéto podnety patria samozrejme aj sladké jedla, koláče, zákusky a dezerty. Týmto a mnohým ďalším potravinám dovoľujeme, aby sa stali súčasťou nášho tela i životosprávy. Je to však správne?

Lenže otázka znie, prečo by sme na zlepšovanie svojej nálady nemohli použiť také koláče, dezerty, zákusky, či sladké jedlá, ktoré nám prinesú príjemný pôžitok, vytúženú náladu, ale bez tých všetkých negatívnych metabolických dôsledkov? Tie v konečnom dôsledku spôsobia, že neskôr sa cítime ešte horšie nielen emočne a zdravotne, ale aj esteticky. A práve o tom je naša elektronická publikácia, ktorú práve teraz čítate. O tom, ako si vybrať správne ingrediencie a ako z nich vytvoriť zdravú pochúťku. A keďže hovoríme o pochúťkach ku káve, tak aj tej budeme venovať zvýšenú pozornosť a to hneď v nasledovných riadkoch.

Existuje zdravá káva alebo je potrebné aj tej sa vzdať nadobro?

Problém kávy nespočíva v jej pravidelnej konzumácii, ale v samotnej kvalite, načasovaniu i kombinácii s ďalšími potravinami. Kofeín, ako jedna z dôležitých ingrediencií kvalitnej kávy, nám v konečnom dôsledku môže priniesť viac výhod než nevýhod.

Jednou z najväčších výhod poctivej kvalitnej kávy je tá, že stimuluje prácu "tukového metabolizmu", ktorý sme na našich portáloch popisovali už mnohokrát. Dá sa teda povedať, že:

tak ako koláče, dezerty a zákusky, aj káva môže byť pre telo prospešná, ak disponujeme dostatočným objemom správnych informácií a kvalitnými surovinami na jej prípravu.

Keďže sa nás veľa ľudí pýta, aká je skutočná pravda o káve, čaji a do akej miery sú zdraviu prospešné, tak sme sa rozhodli priniesť do tejto problematiky svetlo. Opäť sme vytvorili overené spojenie našej práce a Dušana Plichtu, aby sme odhalili tajomstvo zdravej kávy a pripravili pre vás skutočne lahodné koláče, ktorými si môžete byť istí, že určite potešíte celé vaše okolie a smelo ich môžete pripraviť aj vašim deťom. Po preštudovaní tejto publikácie získate všetky podstatné vedomosti a poznatky o káve i vybraných potravinových ingredienciách, ktorým môžete bez obáv dovoliť, aby sa stali súčasťou vášho tela. Zároveň získate bezpečné spúšťače lepšej nálady bez negatívnych dlhodobých dôsledkov. Ste na to pripravený?

Top 15 zdravých koláčov výbornej chuti

Na nasledujúcich stranách vás čaká 15 excelentných dezertov, ktoré si smelo môžete dopriať ku káve, či k čaju. Bonusom je špeciálny recept na kvalitnú „Power Kávu“, ktorá vám pomôže nadobudnúť vyšší fyzický i mentálny výkon. Veríme, že touto publikáciou zlepšíme povedomie o zdravých koláčoch a vytvoríme aj väčší tlak na kaviarne i cukrárne, ktoré dodnes podávajú lacné koláče plné cukru a veľmi nekvalitnú kávu.

Ako sme vyberali recepty i kávu

Recepty sú vyberané nielen s ohľadom na vizuálnu stránku veci, ale aj na chuťové parametre. Inšpirovali sme sa najpoprednejšími trendami v optimálnej výžive a prepracovali sme aj mnohé obľúbené recepty tak, aby bol každý zákusok na vysokej nutričnej úrovni a zabezpečil aj žiadanú fyziologickú odpoveď organizmu. Recepty sú rozdelené do troch kategórií podľa náročnosti prípravy, ktoré nesú aj odľahčený názov. V prvej kategórii nájdete 3 recepty, ktoré ani netreba piecť a sú hotové do 15 minút. V druhej kategórii sa už popasujete s rúrou a pri tretej kategórii sa dostanete k príprave obľúbených zákuskov, ktoré si vyžadujú trochu zručnosti, najmä keď chcete dosiahnúť aj vyšší estetický vzhľad.

V prípade kávy sme konzultovali poznatky s pražiarom a ďalšími certifikovanými expertmi tak, aby sme vám mohli správne odpovedať na často kladené otázky. Máte sa na čo tešiť. Práve začíname a to hneď zdravou kávou, ku ktorej si neskôr pripravíme chutné koláče a dezerty.

1. kapitola: Tajomstvo zdravej kávy

Nie je káva ako káva

Určite súhlasíte, že nie je káva ako káva. Káva je nápojom, ktorý je súčasťou nášho života a mnohým ľuďom vie výborne spríjemniť deň. Káva je navyše unikátnym nápojom, ktorý môžeme spojiť s časom relaxu, posedením s priateľmi či rodinou, ale aj s časom pracovným. Je dokázané, že správne zvolená a skombinovaná káva nám vie pomocť lepšie sa sústrediť. Za istých okolností sa dá prehlásiť, že káva je zdravá.

Prečo sa začalo hovoriť, že káva prekysľuje a oslabuje organizmus?

Tento problém vznikol podobne ako svojho času strašenie s cholesterolom a tým, že keď budete jesť veľa tukov, tak priberiete a nastanú zdravotné problémy. V súčasnosti už vieme, že to nieje pravda. Tak ako pri zdravých tukoch, aj pri zdravej káve záleží na výbere druhu a forme jej použitia. Napríklad kofeín v káve je výborným stimulantom, avšak iba ak je používaný v správnom množstve, v správnom čase i kombinácii. Ako najväčší problém pri konzumácii kávy vnímame pridávanie cukru. Ďalším problémom je „veľké espresso“ alebo turek, ktoré obsahujú namiesto éterických olejov množstvo drevín a toxických látok. Aby sme mohli byť objektívni, áno, oba tieto problémy môžu z dlhodobého hľadiska viesť k oslabeniu organizmu. Ale s tým si vieme poradiť na základe ďalších informácií.

Ak ide o problém s prekyslením, nie je to také jednoznačné. Problém prekyslene pôsobiacej kávy je skôr otázkou pridávania cukru, mlieka a nesprávneho praženia. V zrne počas nešetrného praženia môžu vznikať toxíny, ktoré spôsobujú ťažkosti a dráždia steny žalúdka. Bezchybná organická káva nespôsobuje prekyslenie a po pohári vody je možné si ju dať aj nalačno. Okrem toho pH mýtus je značne nadnesený, pretože mnohé skupiny ľudí si na tom postavili svoje podnikanie a predaj produktov. pH mechanizmy v tele sú veľmi komplikované a takmer každá časť tela má vlastnýpH regulačný mechanizmus, ktorý je len málo ovplyvňovaný vonkajšími podnetmi. A zdá sa, že vôbec nie tým, čo konzumujeme. Okrem toho sledovanie pH v moči alebo cez sliny je ten najmenej smerodajný ukazovateľ pH stavu vášho organimu. Takže pH problémom sa zaťažovať vôbec nemusíte, pokiaľ netrpíte závažnými zdravotnými komplikáciami s ľadvinami.

Vážení čtenáři, právě jste dočetli ukázku z knihy Najzdravšie Powerfood koláče ku káve.
Pokud se Vám líbila, celou knihu si můžete zakoupit v našem e-shopu.